કિક ફિલ્મમાં જૅકલીનની એક્ટિંગ જોયા બાદ લોકો આપણે કહી શકીએ કે જૅકલીન ફર્નાન્ડીઝ બૉલીવુડની આગામી કૅટરીના કૈફ છે અને તેની પાછળના અનેક કારણો પણ છે. પહેલુ કારણ તો એ છે કે સલમાને જૅકલીનની જેમ કૅટરીનાને પણ પોતાની ફિલ્મમાં રિ-લૉન્ચ કરી હતી. બૂમથી બૉલીવુડ કૅરિયર શરૂ કરનાર કૅટને ઓળખ મળી સલમાનની ફિલ્મ મૈંને પ્યાર ક્યોં કિયા ફિલ્મથી. જૅકલીનની બાબતમાં પણ આવુ જ છે. જૅકલીને અલાદીન અને ના જાને કહાં સે આયી હૈ જેવી ફ્લૉપ ફિલ્મોથી શરુઆત કર્યા બાદ રેસ 2 અને હાઉસફુલ 2 જેવી સફળ, પણ મલ્ટી-સ્ટારર ફિલ્મ કરી કે જેમાં તેમના ખાસ ઓળખ ન મળી. આમ, સલમાને કૅટની જેમ જૅકને કિક ફિલ્મ વડે રિ-લૉન્ચ કરી.